CELEX: 32009R1153
Language: el
Date: 2009-11-24 00:00:00
Title: Κανονισμός (ΕΚ) αριθ. 1153/2009 της Επιτροπής, της 24ης Νοεμβρίου 2009 , για την τροποποίηση του κανονισμού (ΕΚ) αριθ. 1384/2007 για τις λεπτομέρειες εφαρμογής του κανονισμού (ΕΚ) αριθ. 2398/96 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Ισραήλ και για παρέκκλιση από τον εν λόγω κανονισμό

28.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 313/50
            
         
      ΚΑΝΟΝΙΣΜΌΣ (ΕΚ) αριθ. 1153/2009 ΤΗΣ ΕΠΙΤΡΟΠΉΣ
   
   της 24ης Νοεμβρίου 2009
   για την τροποποίηση του κανονισμού (ΕΚ) αριθ. 1384/2007 για τις λεπτομέρειες εφαρμογής του κανονισμού (ΕΚ) αριθ. 2398/96 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Ισραήλ και για παρέκκλιση από τον εν λόγω κανονισμό
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 144 παράγραφος 1, σε συνδυασμό με το άρθρο 4,
   τον κανονισμό (ΕΚ) αριθ. 2398/96 του Συμβουλίου, της 12ης Δεκεμβρίου 1996, για το άνοιγμα δασμολογικής ποσόστωσης για το κρέας γαλοπούλας, καταγωγής και προέλευσης Ισραήλ, η οποία προβλέπεται στη συμφωνία συνδέσεως και την ενδιάμεση συμφωνία μεταξύ της Ευρωπαϊκής Κοινότητας και του κράτους του Ισραήλ (2), και ιδίως το άρθρο 2,
   την απόφαση 2009/[855]/ΕΚ του Συμβουλίου της 20ής Οκτωβρίου 2009 για την υπογραφή και τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Κράτους του Ισραήλ σχετικά με αμοιβαία μέτρα ελευθέρωσης των συναλλαγών για τα γεωργικά προϊόντα, τα μεταποιημένα γεωργικά προϊόντα, τα ψάρια και τα αλιευτικά προϊόντα, με την αντικατάσταση των πρωτοκόλλων αριθ. 1 και 2, καθώς και του παραρτήματος του πρωτοκόλλου 1 και του παραρτήματος του πρωτοκόλλου 2, και με την τροποποίηση της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου (3), και ιδίως το άρθρο 2, παράγραφος 1,
   Εκτιμώντας τα ακόλουθα:
   
               (1)
            
            
               Η δασμολογική ποσόστωση IL 1 που προβλέπεται στο παράρτημα I του κανονισμού (ΕΚ) αριθ. 1384/2007 της Επιτροπής (4), η οποία φέρει αύξοντα αριθμό 09.4092 και υπάγεται στους κωδικούς ΣΟ 0207 25, 0207 27 10, 0207 27 30, 0207 27 40, 0207 27 50, 0207 27 60 και 0207 27 70 (κρέας γαλοπούλας) προβλέπει μείωση των τελωνειακών δασμών κατά 100 % για ετήσια ποσότητα 1 568 τόνων.
            
         
               (2)
            
            
               H δασμολογική ποσόστωση IL 2 που προβλέπεται στο παράρτημα I του κανονισμού (ΕΚ) αριθ. 1384/2007 της Επιτροπής, η οποία φέρει αύξοντα αριθμό 09.4091 και υπάγεται στους κωδικούς 0207 32, 0207 33, 0207 35 και 0207 36 (κρέας πάπιας) προβλέπει μείωση των τελωνειακών δασμών κατά 100 % για ετήσια ποσότητα 560 τόνων.
            
         
               (3)
            
            
               Δυνάμει της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του κράτους του Ισραήλ, που εγκρίθηκε με την απόφαση 2009/[855]/ΕΚ (εφεξής «η συμφωνία»), πρέπει να προσαρμοστούν οι ποσότητες και οι κωδικοί ΣΟ που προβλέπονται επί του παρόντος στις ποσοστώσεις IL 1 και IL 2. Η εν λόγω συμφωνία αρχίζει να ισχύει από την 1η Ιανουαρίου 2010.
            
         
               (4)
            
            
               Ο κανονισμός (ΕΚ) αριθ. 1384/2007 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1384/2007 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από το έτος ποσόστωσης 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 327 της 18.12.1996, σ. 7.
   
      (3)  Βλ. σελίδα 81 της παρούσας Επίσημης Εφημερίδας.
   
      (4)  ΕΕ L 309 της 27.11.2007, σ. 40.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
                        Αριθμός ομάδας
                     
                     
                        Αύξων αριθμός
                     
                     
                        Κωδικός ΣΟ
                     
                     
                        Περιγραφή των εμπορευμάτων (1)
                        
                     
                     
                        Συντελεστής μείωσης των τελωνειακών δασμών ΜΕΚ
                        σε %
                     
                     
                        Ετήσιες ποσότητες
                        (σε τόνους)
                     
                  
                        IL 1
                     
                     
                        09.4092
                     
                     
                        0207 27 10
                     
                     
                        Τεμάχια από γάλους και γαλοπούλες χωρίς κόκαλα, κατεψυγμένα
                     
                     
                        100
                     
                     
                        4 000
                     
                  
                        0207 27 30
                        0207 27 40
                        0207 27 50
                        0207 27 60
                        0207 27 70
                     
                     
                        Τεμάχια από γάλους και γαλοπούλες με κόκαλα, κατεψυγμένα
                     
                  
                        IL 2
                     
                     
                        09.4091
                     
                     
                        ex 0207 33
                     
                     
                        Κρέατα πάπιας και χήνας, μη τεμαχισμένα, κατεψυγμένα
                     
                     
                        100
                     
                     
                        560
                     
                  
                        ex 0207 35
                     
                     
                        Άλλα κρέατα και βρώσιμα παραπροϊόντα πάπιας και χήνας, νωπά ή διατηρημένα με απλή ψύξη
                     
                  
                        ex 0207 36
                     
                     
                        Άλλα κρέατα και βρώσιμα παραπροϊόντα πάπιας και χήνας, κατεψυγμένα
                     
                  
      
      
         (1)  Κατά παρέκκλιση των κανόνων ερμηνείας της συνδυασμένης ονοματολογίας, η διατύπωση της περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι, στο πλαίσιο του παρόντος παραρτήματος, η εφαρμοσιμότητα του προτιμησιακού καθεστώτος καθορίζεται από το πεδίο εφαρμογής των κωδικών ΣΟ. Όπου αναγράφονται κωδικοί ex ΣΟ, η εφαρμοσιμότητα του προτιμησιακού καθεστώτος καθορίζεται με βάση τον κωδικό ΣΟ σε συνδυασμό με την αντίστοιχη περιγραφή».